PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2010/VP/3/1/002	Bratislava 18. január 2010	

Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov vo veci vrátenia správneho poplatku, ktorý bol zaplatený za koncentráciu podnikateľov Anchorage Advisors L.L.C. so sídlom 610 Broadway, Sixth Floor, New York, NY 10012, Spojené štáty americké, Oaktree Capital Management L.P. so sídlom c/o Corporation Service Company, 2711 Centerville Road, Suite 400, Wilmington, New Castle, DE 19808, Spojené štáty americké a Bavaria Yachtbau GmbH so sídlom Bavariastrasse 1, D-97232 Giebelstadt, Nemecko

rozhodol

podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov tak, že správny poplatok v sume 3 319 eur (slovom tritisíctristodevätnásť eur) sa vracia na účet číslo – 2620521332/1100.

Odôvodnenie:

Na Protimonopolný úrad Slovenskej republiky, odbor koncentrácií (ďalej len „úrad“) bolo dňa 01.12.2009 doručené listom zaevidovaným pod č. 4455/2009 oznámenie koncentrácie (ďalej len „Oznámenie“) podnikateľom Anchorage Advisors L.L.C. so sídlom 610 Broadway, Sixth Floor, New York, NY 10012, Spojené štáty americké (ďalej len „Anchorage“) a podnikateľom Oaktree Capital Management L.P. so sídlom c/o Corporation Service Company, 2711 Centerville Road, Suite 400, Wilmington, New Castle, DE 19808, Spojené štáty americké (ďalej len „Oaktree“) prostredníctvom splnomocneného právneho zastúpenia spoločnosťou Kinstellar, s.r.o. so sídlom Hviezdoslavovo námestie 13, 811 02 Bratislava (ďalej len „právny zástupca“) podľa 
§ 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) vo veci koncentrácie, ktorá podľa Oznámenia spočíva v získaní nepriamej spoločnej kontroly podnikateľa Anchorage a podnikateľa Oaktree nad podnikom podnikateľa Bavaria Yachtbau GmbH so sídlom Bavariastrasse 1, D-97232 Giebelstadt, Nemecko (ďalej len „Bavaria“).
Na základe vyššie uvedeného úrad dňa 01.12.2009 začal podľa § 25 ods. 1 zákona v spojení s § 18 ods. 2 zákona č. 71/1967 zb. o správnom konaní (správny poriadok) v znení neskorších predpisov správne konanie vo veci predmetnej koncentrácie vedené pod číslom SK 0042/OK/2009, o čom boli účastníci správneho konania, spoločnosť Anchorage a Oaktree informovaní listom č. 4627/PMÚ SR/2009 zo dňa 11.12.2009.
Správny poplatok vo výške 3319 eur bol podľa položky č. 212 sadzobníka správnych poplatkov, ktorý tvorí prílohu zákona č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“) zaplatený na účet úradu dňa 02.12.2009.
Dňa 23.12.2009 nadobudlo právoplatnosť rozhodnutie číslo 2009/ZK/3/1/069 zo dňa 22.12.2009, ktorým úrad správne konanie vo veci predmetnej koncentrácie na základe § 32 ods. 1 písm. b) zákona zastavil, pretože účastníci konania vzali svoj návrh na začatie konania späť.
Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Vzhľadom na to, že správny poplatok bol zaplatený bez toho, aby bol na to poplatník povinný, úrad vracia správny poplatok v plnej výške, t. j. 3319 eur.

Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

Podľa ustanovenia § 10 ods. 6 zákona č. 145/1995 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia. 

	Ing. Emília Babiaková
	riaditeľka odboru koncentrácií

Rozhodnutie sa doručuje:
Kinstellar, s.r.o.
Mgr. Patrik Bolf, konateľ
Hviezdoslavovo námestie 13
811 02  Bratislava